कांग्रेस स्थापना दिवस पर निकाली रैली
कांग्रेसके स्थापना दिवस के मौके पर युवा कांग्रेस के जिला महासचिव बलवीर दायमा के नेतृत्व में युवा कार्यकर्ताओं ने सोमवार शाम कांग्रेस के 131वें स्थापना दिवस पर स्थानीय भिवाड़ी मोड़ से नीलम चौक तक पदयात्रा निकाली। पदयात्रा के दौरान दायमा ने बताया कि भाजपा अपने दो साल के कार्यकाल में पूरी तरह विफल रही है। इस दौरान कांग्रेस के झंडे हाथों में लिए कार्यकर्ता नारेबाजी करते हुए निकले। पदयात्रा में पार्षद नसरीना बेगम, हाजी नसरुद्दीन, अरशद अली, प्रताप सूटवाल, राहुल यादव, नरेंद्र दायमा, दीपक त्यागी, जसवंत दायमा, पवन दायमा और लोकसभा सचिव यादराम विधूड़ी और राजेश पटेल आदि उपस्थित रहे। वहीं, स्थानीय ब्लॉक कांग्रेस की ओर से सोमवार को कांग्रेस पार्टी के स्थापना दिवस के मौके पर बैठक बुलाई गई। ब्लॉक अध्यक्ष एके शर्मा की अध्यक्षता में हुई बैठक में पार्टी पदाधिकारी और कार्यकर्ताओं ने महात्मा गांधी और जवाहर लाल नेहरु के चित्र पर माल्यार्पण किया। इसके अलावा कांग्रेस द्वारा किए गए विकास कार्यों पर भी चर्चा की गई। बैठक में तिजारा से देशपाल यादव, नरेंद्र पटेल, वेदपाल, कालूराम, नसरीना बेगम, आमीन खान, प्रकाश दायमा, गफूर खान और विजेंद्र सुल्तान सहित अनेक कार्यकर्ता मौजूद रहे।
भिवाड़ी. पदयात्रा के दौरान कांग्रेसी पदाधिकारी और कार्यकर्ता।
bho_Deva hin_Deva bho_Deva